SGP ตั้งบ.ย่อยใหม่ “FAR EAST MYGAZ SERVICES” ลุยธุรกิจขนส่งในมาเลเซีย
SGP ตั้งบ.ย่อยใหม่ "FAR EAST MYGAZ SERVICES" ลุยธุรกิจขนส่งในมาเลเซีย
29 มิ.ย. 2563

บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ที่ประชุมคณะกรรมการบริษัทฯ ครั้งที่ 1/2563 เมื่อวันที่ 18 กุมภาพันธ์ 2563 ได้มีมติอนุมัติให้ MYGAZ SDN. BHD. (MYGAZ) ซึ่งเป็นบริษัทย่อยในประเทศมาเลเซียที่บริษัทถือหุ้นร้อยละ 70 ของทุนชําระแล้ว ดําเนินการจัดตั้งบริษัทใหม่และ MYGAZ ได้ดําเนินการจดทะเบียนจัดตั้งแล้วเสร็จเมื่อวันที่ 24 มิถุนายน 2563
โดยจัดตั้ง FAR EAST MYGAZ SERVICES SDN. BHD. ในประเทศมเลเซีย เพื่อดำเนินธุรกิจขนส่ง ด้วยทุนจดทะเบียน 2,000 ริงกิต มาเลเซีย หรือประมาณ 14,651 บาท (อัตราแลกเปลี่ยนธนาคารแห่งประเทศไทย ณ วันที่ 24 มิ.ย.2563 ที่ 1.00 ริงกิต มาเลเซีย เท่ากับ 7.3255 บาท) แบ่งเป็นหุ้นสามัญจำนวน 2,000 หุ้น มูลค่าที่ตราไว้หุ้นละ 1 ริงกิต จากเงินทุนหมุนเวียนของ MYGAZ มาเลเซีย ทั้งนี้ MYGAZ SDN. BHD. ถือหุ้นร้อยละ 100 ของทุนชำระแล้ว